ऊंटनी का दूध अब अन्य दूध की तरह जल्द ही पाउडर के रूप में उपलब्ध होगा। लेकिन इसकी कीमत ज्यादा चुकानी होगी। हालांकि कीमत अभी तय नहीं है लेकिन माना जा रहा है कि इसकी कीमत 6 से 12 हजार रुपये तक चुकानी पड़ सकती है। बता दें कि राजस्थान के सिरोही में कुछ लोगों ने एक कोऑपरेटिव सोसाइटी का गठन किया है। इस सोसाइटी को राष्ट्रीय उष्ट्र अनुसंधान केन्द्र प्रोत्साहित कर रहा है। यह सोसाइटी जल्दी ही बाजार में ऊंटनी का दूध उपलब्ध कराएगी। यही नहीं तकनकी ज्ञान उपलब्ध कराने से लेकर दूध को लंबे समय तक कैसे सुरक्षित रखा जाए इस तरीके को भी बताया जाएगा।